Rikici: Buhari ya bayar da umurnin kai agajin gaggawa jihar Taraba da Adamawa ▷ Legit.ng
Rikici: Buhari ya bayar da umurnin kai agajin gaggawa jihar Taraba da Adamawa
a month ago 2435 views by Ishaq Ismail
Shugaban kasa Muhammadu Buhari ya bayar da umurnin kai agajin gaggawa kan al'ummomin da rikici a kwana-kwanan nan ya ritsa da su cikin jihohin Adamawa da kuma Taraba kamar yadda rahotanni suka bayyana.
Jaridar Vanguard ta ruwaito cewa, tawagar kai agajin ta sauka cikin birnin Yola a ranar Litinin bisa jagorancin Air Commodore Akube Iyawu, wanda ya kasance jagoran lalube da ceto na hukumar bayar da agajin gaggawa ta kasa NEMA.
Iyawu cikin fadar Hamman Bata da fadar Hamman Bachama na garin Demsa da kuma Numan, ya ce tawagar sa ta kawo ziyarar da manufa daya da ta kasance kiyasi da kuma aune girman barna ta salwantar rayuka da kuma dukiya da rikicin ya haifar.
A yayin bayar da shaidar kai ziyarar su bisa ga umurni na shugaban kasa Buhari, Iyawu ya ce shugaban kasar na kuma mika sakon sa na ta'aziyya da jajantawa wadanda mummunan tsautsayin ya ritsa da su.
Jagoran tawagar yace, gwamnatin tarayya karkashin jagorancin shugaban kasa Buhari, za ta bayar da agajin gaggawa nan ba da jimawa ba kan al'ummomin da ibtila'in ya afkawa domin saukaka masu radadin bakin ciki da ke tare da su a yanzu.
KARANTA KUMA: Gwamnoni, Ministoci na neman samun shiga a sabuwar Majalisar Buhari
Rikicin al'umma da ya auku cikin kauyen Bolon na karamar hukumar Demsa, ya salwantar da rayukan mutane hudu yayin da Mutane 10 su ka raunata kamar yadda shugaban hukumar bayar da agajin gaggawa reshen jihar Adamawa ya bayyana, Dakta Muhammad Sulaiman.
Taraba State News TodayArewaMuhammadu Buhari NewsHausa NewsJihar Adamawa
TBC to BTC MTN call plans WAEC timetable 2018 Bidemi Kosoko Aliko Dangote children
an hour ago 457 views
Guguwar Mulki: Gwamnoni 3, Ministoci 15 na neman samun shiga a sabuwar Majalisar Buhari